12 NOVEMBER – Afrikanergeskiedenis
1837 – Retief se dogter verf sy geboortedatum op die rots by Kerkenberg
1839 – Slag by Kapain
In 'n strafekspedisie teen Silkaats en die se Matebelestam op 17 Januarie 1837, onder leiding van Hendrik Potgieter en Gerrit Maritz, is die Matebeles 'n vernietigende nederlaag toegedien by Mosega. Potgieter wou dit opvolg met 'n tweede ekspedisie teen Silkaats. Die ekspedisie het egter eers in November 1839 'n werklikheid geword, toe Potgieter en Piet Uys met ongeveer 360 man die Matebeles aangedurf het. Hierdie Slag by Kapain het op 4 November 1839 begin en eers nege dae later, op Sondag 12 November 1839 by Kapain geëindig, waar Silkaats se mag finaal gebreek is. Met hierdie nederlaag van Silkaats het Potgieter sy oogmerk verwesenlik, naamlik om Transvaal vir die blanke inwoners te beveilig.
1901 – Anglo-Boereoorlog: Kraalbospan
Die mees suidelike stryd word op Kraalbospan, naby Darling, Wes-Kaap geveg, met genl. Manie Maritz wat die Boere lei.
1907 – 'n Kind sterf nadat hy deur 'n trem getref is
Die Kimberley-tremnetwerk het ongeveer vir 60 jaar tot die laat veertigerjare deel van die openbare vervoerstelsel in Kimberley, Noord-Kaap, gevorm. Die stelsel het op 21 Junie 1887 met perdekarre begin. Donkies het die perde in die vroeë 1890's vervang. Die eerste dag van openbare diens vir elektriese trems was 25 April 1905. Op 12 November 1907 het 'n tragiese ongeluk op die Barkly-pad se tremlynroete in Kimberley plaasgevind toe 'n kind dood is nadat hy deur 'n trem getref is.
1914 – CR de Wet se verpletterende nederlaag
Die Rebellie-leier, genl. CR de Wet ly 'n verpletterende nederlaag deur regeringsmagte by Winburg, Vrystaat.
2005 – Pretoria vier 150 jaar
Die 150ste viering van die stigting van Pretoria (op 16 November 1855) word gevier deur meer as 7 000 hoofsaaklik Afrikaanssprekende Suid-Afrikaners.
1780 – Pieter Mauritz (Piet) Retief, Voortrekkerleier († 6 Februarie 1838)
1903 – Prof. Gabriël Stefanus Nienaber, letterkundige, kritikus en akademikus († 10 Desember 1994)
GS Nienaber was 'n Afrikaanse taalkundige en broer van die bekende letterkundiges P.J. Nienaber en C.J.M. Nienaber. Sy belangrikste bydrae is op die gebied van die taalgeskiedenis, en lewer verskeie belangrike werke in hierdie genre. Hy skryf fiksie onder die skuilnaam André Marais.